|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

|  |
| --- |
| **Folatas** |
| Folic acid  Folic acid |
| Bendri duomenys |
| Cheminė formulė | C19H19N7O6 |
| Molekulinė masė | 441,4 g/mol |
| Kiti pavadinimai |
| * Folio rūgštis
* Vitaminas B9
* Vitaminas M
 |
| Vitamino savybės |
| Tirpsta | Vandenyje |
| RDA (suaugusiam vyrui) | 400 μg/dieną (folato) arba240 μg (folio rūgšties) |
| RDA (suaugusiai moteriai) | 400 μg/dieną (folato) arba240 μg (folio rūgšties) |
| Trūkumo simptomai |
| * viduriavimas
* burnos, stemplės, skrandžio ir žarnų gleivinės uždegimai
* per mažas hemoglobino kiekis kraujyje
* šiūrantys plaukai, skilinėjantys nagai, šerpetojanti oda
 |
| Pertekliaus simptomai |
| * nemiga
* pablogėjusi savijauta
 |
| Pagrindiniai šaltiniai |
| * Žalialapės daržovės(petražolė, špinatas, salotos)
* Kepenys, inkstai,
* Raudona mėsa,
* Kiaušinis,
* motinos ir karvės pienas
* alaus mielės
 |
|

**Folio rūgštis** (sintetinė **Folato,** natūraliai esančio kai kuriuose maisto produktuose, forma; taip pat ir **vitaminas M, vitaminas B9**) – vitaminams priskiriamai keli vienodą poveikį turintys junginiai.

Savybės
-------

Šis B grupės vitaminas tirpsta vandenyje, šviesoje bei šiluma apdorojant maistą didelė dalis folio rūgšties prarandama.

Folio rūgšties vartojimo kontraindikacijų nenustatyta, tačiau geresnis jos pasisavinimas pasiekiamas vartojant maisto produktuose esančią jos formą.

### Funkcijos

Folio rūgštis svarbi baltymų apykaitai, nukleorūgščių sintezei, augimo ir vystymosi procesams, taip pat dalyvauja ląstelių dalijimosi ir atsinaujinimo procesuose. Kartu su vitaminu B12 folio rūgštis reikalinga raudonųjų kraujo kūnelių brendimui kaulų čiulpuose.

### Šaltiniai

Kadangi folio rūgštis augaluose naudojama fotosintezės procesuose, daugiausiai jos yra lapinėse daržovėse (petražolės, špinatai, salotų lapai ir kt.). Taip pat jos yra kepenyse, inkstuose, kiaušiniuose, motinos ir karvės piene, alaus mielėse.

### Poreikis

Suaugusiems rekomenduojama folio rūgšties paros norma yra 240 µ g. Nėščioms, žindančioms bei kontracepcinius preparatus vartojančioms moterims šios rūgšties reikia daugiau: nėščioms – 400 µ g per dieną, žindyvėms – 480 µ g.

Nustatyta, kad folio rūgštis gali padėti išvengti kai kurių vėžio formų ir širdies ir kraujagyslių ligų. Folio rūgštis gali palengvinti depresijos simptomus.

Folio rūgšties daugiau reikia sergant žarnyno ligomis ar epilepsija, vartojant kontraceptinius preparatus, sergant alkoholizmu ir narkomanija, kepenų ligomis, mažakraujyste, nėštumo ir maitinimo krūties pienu laikotarpiu, sutrikus virškinimo trakto veiklai.

Folino normos skiriasi, nes 1 µ g maistinio folino atitinka 0,6 µ g folio rūgšties.

### Trūkumas

Dažniausiai trūkumas pasireiškia nėščioms moterims, nes pirmiausiai folio rūgštis paskirstoma augančiam vaisiui, dėl to motinai vitamino trūksta.

### Perteklius

Nuolat viršijant rekomenduojamą paros normą gali kamuoti nemiga, pablogėti savijauta. Labai didelė folio rūgšties dozė gali maskuoti vitamino B12 trūkumą.

Nėštumo metu naudojant per daug folio rūgšties gali gimti neišnešiotas arba negyvas kūdikis.


|  |  |  |  |
| --- | --- | --- | --- |
| 

| Ž • A • RVitaminai |
| --- |
|  |
| 
Vitaminas A · Vitaminas C · Vitaminas D · Vitaminas E · Vitaminas K · Cholinas · Liuteinas
B grupės vitaminai: Tiaminas · Riboflavinas · Niacinas · Pantoteno rūgštis · Biotinas · Piridoksinas · Folio rūgštis · Kobalaminas |

 |